钦定古今图书集成/明伦汇编/氏族典/第397卷 > 李𬭎
## 钦定古今图书集成/明伦汇编/氏族典/第397卷 > 李𬭎

按《明外史张俊传》：“李𬭎，大同右卫人。世指挥同知，累
功进都指挥佥事，充参将，协守大同。山东盗起，诏改
游击将军，寻充副总兵，与俊等邀贼，数立功。贼平，进
都指挥同知，充总兵官，镇凤阳诸府。寻以江西盗猖
獗，擢署都督佥事，与都御史俞谏同提督军务，以次
讨平刘昌三、胡浩三等。移驻馀干，将击遗贼之未下者，疽发背，卒于军。